હીરા ઉદ્યોગમાં રફના ઊંચા ભાવો અને પોલિશ્ડ ડાયમંડની માંગમાં અભાવના કારણે છેલ્લા છ મહિનાથી મંદીનો માહોલ જોવા મળી રહ્યો છે, ડાયમંડની ફેક્ટરીઓ ચાલુ રાખવા માટે હીરા ઉદ્યોગકારો દ્વારા કામકાજનો સમય ઓછો કરી રજાના દિવસોમાં વધારો કરી દેવામાં આવ્યો છે તો કેટલાક કારખાનેદારો તરફથી કાયમી પગારદાર કારીગરોને કામ મુજબ મજૂરી આપવાનું ચાલુ કર્યું છે, આવા માહોલમાં આજે એ. કે. રોડ, ભાવની સર્કલ પાસે આવેલા અક્ષર ડાયમંડના સંચાલકો દ્વારા 140 જેટલા રત્ન કલાકારોની મજૂરીના ભાવમાં ઘટાડો કરી છુટા કરી દેવામાં આવતા માહોલ ગરમાયો હતો.